Els professors Ángel Narro i Álvaro Ibáñez presenten en la Universitat un llibre sobre martiris de santes en el primer cristianisme

## Els professors Ángel Narro i Álvaro Ibáñez presenten en la Universitat un llibre sobre martiris de santes en el primer cristianisme

La Facultat de Filologia, Traducció i Comunicació acull la presentació del llibre

La Facultat de Filologia Traducció i Comunicació acull aquest divendres 14 de febrer la presentació del llibre ‘Martiris de santes del primer cristianisme’ del professor de Filologia Clàssica de la Universitat de València Ángel Narro i del professor de la Universitat de Granada Álvaro Ibáñez. L'acte, presentat per Julia Aguilar, vicedegana d'Estudiants de la facultat, serà a les 19 hores en el Saló de Graus Enric Valor.

El text recull els relats més antics dels martiris de 13 santes cristianes (Tecla, Blandina, Eugenia, Perpetua, Tatiana, Águeda, Agatónica, Eufemia, Justina, Catalina, Bárbara, Lucía i Oliva), a més d'una àmplia introducció a càrrec de la investigadora italiana Maria Dell’Isola i l'afegit dels resums de les vides d'aquestes màrtirs, inclosos en la versió més estesa del Sinaxario bizantí.

Aquesta col·lecció de textos és el resultat d'un projecte d'investigació que ha comptat amb la col·laboració d'un total de tretze investigadores i investigadors de diferents universitats. La major novetat d'aquesta obra radica en la selecció dels relats i en la seua disposició i sobretot en el fet de fer accessible al gran públic textos que fins ara tan sols es podien consultar en la seua llengua original.

D'una banda, la inclusió de textos de martiris les protagonistes dels quals són únicament dones pretén aportar una visió centrada en aquells aspectes que diferencien el tractament de la santedat femenina respecte a la masculina. Així, qui ho llija podrà observar una major atenció cap a valors com la virginitat o un major recalcament en la descripció de la bellesa o el cos de la màrtir. A més, s'han presentat els textos seguint una línia cronològica que s'inicia amb Tecla, companya de l'apòstol Pau i primera màrtir cristiana segons la tradició, i acaba amb Oliva de Palerm, que hauria sigut martiritzada i assassinada ja en el període de la dominació musulmana del Mediterrani oriental. 

D'altra banda, en molts casos es tracten de les primeres traduccions dels textos originals llatins o grecs al castellà. Així succeeix, per exemple, amb els martiris de santa Águeda, Eufemia, Justina, Catalina, Lucía, Oliva o els resums del Sinaxario bizantí. A més, cal destacar que en els casos dels textos d'Eugenia, Tatiana o Bàrbara són les primeres traduccions realitzades a qualsevol llengua moderna.

Es tracta d'una obra de consulta imprescindible per a entendre l'origen del culte a santes d'una amplíssima tradició i arrelament tant en el cristianisme oriental com a Occident i que hui dia gaudeixen encara de gran popularitat.

Editorial Rhemata, segell independent especialitzat en el món antic, en coedició amb UCO Press, editorial acadèmica de la Universitat de Còrdova, acaba de publicar el llibre Martiris de santes del primer cristianisme, editat pels professors Álvaro Ibáñez i Ángel Narro, de les universitats de Granada i València.

Arxivat en:
Lletres
, Filologia Clàssica
, Facultat de Filologia, Traducció i Comunicació
, PDI
, Recerca, innovació i transferència

## Altres Notícies

Antonio Muñoz Molina i Elvira Lindo clausuren el curs de l’Aula de Narratives de la Universitat de València

La Universitat de València ret homenatge a la figura de Lluís Alcanyís en el 525 aniversari de l’Estudi General

La Universitat de València participa en la 84ª Feria del Libro de Madrid

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar